Կեչրոր

Կեչրոր կամ Քեչրոր, միջնադարյան քաղաքավան Մեծ Հայքի Այրարատ նահանգում։ Ներկայումս գտնվում է Թուրքիայի Կարսի մարզում՝ Կաղզվանից ոչ հեռու։

 Պատմություն 
Հիշատակում է Վարդան աշխարհագիրը, նշելով, որ 12-րդ դարում Խառաչա ամիրան Կեչրորը վաճառել է Խըզլ Ասլան ամիրային։ Ամրոցի ավերակների մոտ կա թուրքերեն ցուցանակ հետևյալ տեղեկատվությամբ. Կեչիվանի բերդ: Ասվում է, որ այս բերդը մ.թ.ա. 650-մ.թ. 16 թվականներին Կովկասից եկած և Արաքսի հովիտներում հաստատված Սակա թուրքերի (սկյութներ) ղեկավար Ալփեր Թունգայի արոտավայրերից է եղել: Բերդը հիշվում է հերոսական տարբեր հեքիաթներում: Արսաքլըների ժամանակաշրջանում կոչվել է նաև Արթագեյրա անվամբ: 5-րդ դարում անցել է հռոմեացիներին: 618 թվականին անունը հայտնի միակ քաղաքն էր Կարսի շրջանում և պատկանում էր օղուզներից սերված Կամսարական իշխաններին: Աբբասյան ալ-Մուսթանսիր Բիլլահ խալիֆայի օրոք ավերվել է մոնղոլ Հուլավու խանի կողմից: Հետագայում կարակոյունլու Կարայուսուֆի կողմից բարեկարգվել, իսկ Թիմուրի կողմից՝ վերակառուցվել է: 1579 թվականին բերդն անցել է օսմանցիների ձեռքը և նորոգվել: 1828 թվականի ռուս-թուրքական պատերազմի ժամանակ պաշարվել է ռուսների կողմից և թնդանոթներով ավերվել: Որպես մեկ դարպաս ունեցող քաղաք հիշվող Կեչիվանի անունը 1960 թվականին փոխվել է և անվանվել է «Թունչքայա»:։

 Տեղագրություն 
Ըստ Ղուկաս Ինճիճյանի, Կեչրորը գտնվել է Երասխի ձորահովտում, Անի քաղաքի մերձակայքում, իսկ ըստ Ղևոնդ Ալիշանի՝ Վարաժնունիք (Ծաղկունիք) գավառում, Կեչառույքի մոտ՝ բարձրադիր վայրում։

 Ծանոթագրություններ 

Կատեգորիա:Այրարատի բնակավայրեր